

**Disgrifiad Swydd:** **Swyddi’r Gwasanaethau Proffesiynol**

|  |  |
| --- | --- |
| **Cyfadran:** | Y Gyfadran Gwyddoniaeth a Pheirianneg |
| **Teitl y Swydd:** | Technegydd Dendrocronoleg Isotopau |
| **Cyflog:** | Gradd 4 |
| **Oriau gwaith:** | 35 awr yr wythnos/1.0 CALl  |
| **Contract:** | Cyfnod penodol am 24 mis |
| **Lleoliad:** | Bydd deiliad y swydd hon yn gweithio ar Gampws Parc Singleton yn bennaf. Efallai y bydd angen teithio i leoliadau eraill yn seiliedig ar anghenion busnes a/neu weithredol. |

|  |  |
| --- | --- |
| **Rhagarweiniad** | Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe â’r sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol.Roedd y broses o greu tair cyfadran ym Mhrifysgol Abertawe yn 2020 yn llwyfan allweddol ar gyfer sicrhau llwyddiant pellach y brifysgol dros y degawd nesaf. Mae'r rôl hon yn gyfle cyffrous i chi ddefnyddio eich sgiliau a'ch profiad i wneud gwahaniaeth go iawn i ganlyniadau a llwyddiant y cyfadrannau yn un o'n timau craidd.Mae Prifysgol Abertawe’n nodweddiadol am y gwerthoedd, y diwylliant a’r ymddygiad unigryw sydd wrth wraidd ein holl weithgarwch ac sy'n tanategu pileri allweddol ein Prifysgol fel y’u hamlinellir yng [ngweledigaeth a phwrpas y Brifysgol.](https://www.swansea.ac.uk/cy/y-brifysgol/strategol/gweledigaeth/)Bydd deiliad y swydd yn rhan o'r Grŵp Isotopau Cylchoedd Coed yn yr Adran Ddaearyddiaeth. Fel aelod o'r staff technegol, bydd deiliad y swydd hefyd yn rhan o'r tîm Technegol, Isadeiledd a’r Amgylchedd. Crëwyd strwythurau a rolau cyson ar draws y tair cyfadran, i hwyluso cydweithio ac arloesi a fydd yn arwain at ganlyniadau, darpariaeth a chymorth rhagorol.  |
| **Gwybodaeth gefndirol**  | Mae'r Technegydd Labordy yn y Gyfadran yn gyfrifol am gefnogi ymchwil y grŵp cylchoedd coed ac am gynnal a chadw cyfleusterau ymchwil y Gyfadran a'r prosesau cysylltiedig; bydd yn sicrhau bod gan y Gyfadran amgylchedd technegol gwydn ac addas at y diben sy'n cydymffurfio â gofynion ac sydd â'r gallu i gyflawni amcanion y prosiect mewn modd effeithiol ac effeithlon.Bydd deiliad y swydd yn gweithio fel rhan o dîm Technegol, Isadeiledd a'r Amgylchedd y Gyfadran ac mewn cydweithrediad â chydweithwyr o Gyfarwyddiaethau ac Unedau Gwasanaeth Proffesiynol eraill y Brifysgol, er mwyn rhoi’r cynlluniau gweithredol sy'n gysylltiedig â'i amgylchedd perthnasol ar waith (y grŵp ymchwil cylchoedd coed), gan sicrhau cysondeb a chysylltiad â Chyfadrannau ac Unedau Gwasanaeth Proffesiynol eraill a strategaethau a chynlluniau trosfwaol i wella effeithlonrwydd ac ansawdd.Bydd y Technegydd Labordy'n gweithio'n agos gydag aelodau staff y Gyfadran a chydweithwyr mewn Unedau Gwasanaeth Proffesiynol/Cyfadrannau eraill, er mwyn sicrhau y caiff ei amgylchedd perthnasol ei gynnal yn effeithiol o ddydd i ddydd, gan gynnwys offer, nwyddau traul a systemau eraill sy'n benodol i'r Gyfadran ac sy'n ofynnol er mwyn cyflawni ymdrechion addysgu ac ymchwil y Gyfadran. Gwneir hyn drwy gysylltu â rhwydwaith o unigolion sy'n cynnwys Tîm Technegol y Gyfadran, aelodau staff eraill y Brifysgol a'i chyflenwyr.Gan hyrwyddo gwerthoedd ac ymddygiadau'r Brifysgol, gwella effeithlonrwydd, effeithiolrwydd, ansawdd, cynaliadwyedd a chynwysoldeb yn y Gyfadran, bydd deiliad y swydd yn rhoi ein myfyrwyr, ein staff, ein cydweithredwyr a'r gymuned wrth wraidd y Brifysgol, gan helpu i greu diwylliant a chanlyniadau y gall pob un ohonom ymfalchïo ynddynt.  |
| **Prif Ddiben y Swydd** | 1. Paratoi samplau o gylchoedd coed sydd wedi'u dyddio'n fanwl gywir at ddiben dadansoddiad isotopau sefydlog. Mae hyn yn cynnwys isrannu cylchoedd coed yn ofalus â llaw (gan ddefnyddio cyllell llawfeddyg a microsgop). Ar ôl i'r samplau gael eu torri, cânt eu paratoi i alffa-seliwlos gan ddefnyddio dulliau cemegol, eu homogeneiddio, eu sychu a'u pwyso ar gyfer sbectrometreg màs. Mae pob cylch yn cynrychioli un rhan bwysig o ymarfer ail-greu hinsawdd neu ddyddio, felly mae ymagwedd ofalus, fanwl gywir a threfnus, sgiliau trefnu da, sylw i fanylion, sgiliau rheoli amser a chadw cofnodion yn hanfodol.
2. Cynorthwyo gyda gweithrediad cyfleusterau ymchwil perthnasol o ddydd i ddydd.
3. Cynorthwyo yng nghyfleusterau’r ddisgyblaeth benodol, gan gydweithredu â staff, myfyrwyr a chyfadrannau eraill yn ôl yr angen.
4. Cynorthwyo staff technegol eraill wrth gynnal a chadw, gwasanaethu, calibro ac atgyweirio cyfarpar i ddiwallu'r anghenion gofynnol.
5. Cydweithredu â staff o adrannau eraill a meysydd addysgu ac ymchwil cysylltiedig a phan fo'n berthnasol, wrth ddarparu gwasanaethau technegol.
6. Rhwydweithio â chymunedau o dechnegwyr y Gyfadran a'r Brifysgol e.e. Ymrwymiad y Technegwyr.
7. Cydweithio’n weithredol â Thimau Cyfrifoldeb Corfforaethol y Brifysgol i hyrwyddo safonau rhagorol mewn iechyd, diogelwch a lles yng nghyfleusterau’r ddisgyblaeth ddiffiniedig a sicrhau y glynir wrth bolisïau a gweithdrefnau'r Brifysgol.
8. Cynorthwyo gyda phrosesau prynu a chaffael.
9. Cynorthwyo cyd-dechnegwyr a chefnogi a darparu gwasanaeth cyflenwi yn ystod absenoldeb neu gyfnodau prysur i anghenion busnes eraill, yn ôl yr angen.
 |
| **Dyletswyddau Cyffredinol** | 1. Cyfrannu'n gadarnhaol fel aelod o'r grŵp isotopau cylchoedd coed, gan gefnogi prosiectau ymchwil.
2. O bryd i'w gilydd, cefnogi ymwelwyr ac ymchwilwyr yn y labordy gan arddangos protocolau safonol (gyda chymorth).
3. Cynnal llyfr nodiadau labordy manwl.
4. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
5. Hyrwyddo cydraddoldeb ac amrywiaeth mewn arferion gwaith a chynnal perthnasoedd gwaith cadarnhaol
6. Cynnal yr holl weithgareddau yn unol â gofynion amgylcheddol y Brifysgol fel y'u nodir yn ei Pholisi Cynaliadwyedd a'i System Rheoli Amgylcheddol er mwyn lleihau effaith unigol ac adrannol ar yr amgylchedd
7. Cyfrannu at wella perfformiad iechyd a diogelwch yn barhaus drwy ddealltwriaeth gadarn o'r proffil risg a datblygu diwylliant iechyd a diogelwch cadarnhaol
8. Dyletswyddau eraill yn unol â chyfarwyddyd Tîm Arweinyddiaeth y Gyfadran neu gynrychiolydd enwebedig, yn unol â disgwyliadau diffiniad y radd
9. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
 |
| **Gwerthoedd y Gwasanaethau Proffesiynol** | Mae holl feysydd y Gwasanaethau Proffesiynol ym Mhrifysgol Abertawe yn gweithredu yn unol â set ddiffiniedig o Werthoedd Craidd – [http://www.swansea.ac.uk/cy/y-brifysgol/safon-fyd-eang/gwerthoedd/gwasanaethau-proffesiynol/](https://www.swansea.ac.uk/the-university/values/professional-services-values/) – a disgwylir i bawb allu dangos ymrwymiad i'r gwerthoedd hyn o adeg cyflwyno cais am swydd i gyflawni eu rôl o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. Ein gwerthoedd yw:**Rydym yn Broffesiynol**Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein huniondeb a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog**Rydym yn Cydweithio**  Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.**Rydym yn Ofalgar**Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:****Gwerthoedd:** 1. Tystiolaeth o ymfalchïo mewn darparu gwasanaethau ac atebion proffesiynol.
2. Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid.
3. Tystiolaeth o ddarparu ymagwedd ofalgar at eich holl gwsmeriaid gan sicrhau profiad personol a chadarnhaol.
4. Brwdfrydedd am waith labordy yn y gwyddorau amgylcheddol ac archeolegol.

**Cymwysterau:**1. O leiaf gymhwyster Lefel 2 neu dri chymhwyster TGAU (gan gynnwys Mathemateg a Chymraeg/Saesneg) a/neu dystiolaeth o brofiad cyfwerth a chymwysterau sy'n gymesur â rolau a chyfrifoldebau'r swydd

**Profiad:**1. Profiad o ddarparu cymorth mewn amgylchedd proffesiynol
2. Profiad o weithio mewn labordy
3. Profiad o ymchwil cylchoedd coed (dendrocronoleg isotopau sefydlog o ddewis)

**Gwybodaeth a Sgiliau**:1. Y gallu i ddangos dealltwriaeth sylfaenol o ofynion iechyd a diogelwch ac amgylcheddol
2. Sgiliau cynllunio a blaenoriaethu
3. Dealltwriaeth o bwysigrwydd cynnal prosesau a dogfennau iechyd a diogelwch ac asesiadau amgylcheddol perthnasol mewn amgylchedd proffesiynol
4. Y gallu i ddarllen, deall a dilyn cyfarwyddiadau
5. Parodrwydd i ymgymryd â hyfforddiant pellach yn ôl yr angen
6. Y gallu i weithio'n effeithiol fel rhan o dîm ag amrywiaeth o sgiliau
7. Gwybodaeth am gadw cofnodion, y gallu i gynnal llyfr nodiadau labordy
8. Gallu dangos sgiliau cyfathrebu da ar lafar ac yn ysgrifenedig
9. Dealltwriaeth o ddyddio cylchoedd coed (dendrocronoleg) a defnyddio cylchoedd coed i ail-greu hinsoddau'r gorffennol
10. Ymagwedd ofalus, amyneddgar a chyson at waith labordy
11. Sylw i fanylion a'r gallu i weithio am gyfnodau hir yn isrannu cylchoedd coed cul ar gydraniad main gan ddefnyddio cyllell llawfeddyg a microsgop deulygad
12. Hyfedredd wrth ddefnyddio Microsoft Excel a Word

**Y Gymraeg**Mae'r swydd hon yn gofyn am sgiliau Cymraeg ar lefel 1 'ychydig' (nid oes angen i chi siarad Cymraeg er mwyn cyflwyno cais am y swydd hon) e.e. ynganu geiriau, enwau lleoedd ac enwau adrannau yn Gymraeg. Gallu ateb y ffôn yn Gymraeg (bore da/pnawn da). Gallu defnyddio/dysgu geiriau ac ymadroddion sylfaenol pob dydd (diolch, os gwelwch yn dda, esgusodwch fi). Gallwch gyrraedd Lefel 1 drwy gwblhau cwrs hyfforddiant un awr.Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/cy/safonaur-gymraeg/cydymffurfio/recriwtio/).**Meini Prawf Dymunol:**1. Profiad blaenorol o ddarparu cymorth technegol.
2. Profiad o ddarparu cymorth i ddysgwyr/fyfyrwyr.
3. Profiad o weithio yn y sector addysg uwch.
4. Y gallu i gyfathrebu yn Gymraeg.
5. Trwydded yrru.

  |

  